CELEX: 22006D0139
Language: mt
Date: 2006-10-27 00:00:00
Title: Deċiżjoni tal-Kumitat Konġunt taż-ŻEE Nru 139/2006 tas- 27 ta’ Ottubru 2006 li temenda l-Protokoll 31 tal-Ftehim taż-ŻEE, dwar il-kooperazzjoni f’oqsma speċifiċi l barra mill-erba libertajiet (Eures)

31.12.2008   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  943
               
            DEĊIŻJONI TAL-KUMITAT KONĠUNT TAŻ-ŻEE
      Nru 139/2006
      tas-27 ta’ Ottubru 2006
      li temenda l-Protokoll 31 tal-Ftehim taż-ŻEE, dwar il-kooperazzjoni f’oqsma speċifiċi ’l barra mill-erba’ libertajiet (Eures)
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat bil-Protokoll li jaġġusta l-Ftehim dwar iż-Żona Ekonomika Ewropea, minn hawn ‘il quddiem imsejjaħ “il-Ftehim”, u b’mod partikolari l-Artikolu 86 u 98 tiegħu,
      Billi:
      
                  (1)
               
               
                  Il-Protokoll 31 tal-Ftehim kien emendat bid-Deċiżjoni tal-Kumitat Konġunt taż-ŻEE Nru 90/2004 tat-8 ta’ Ġunju 2004 (1).
               
            
                  (2)
               
               
                  Id-Deċiżjoni tal-Kumitat Konġunt taż-ŻEE Nru 56/96 tat-28 ta’ Ottubru 1996 (2) estendiet il-kooperazzjoni bejn il-Partijiet Kontraenti tal-Ftehim billi inkludiet in-netwerk tas-Servizzi Ewropej għall-Impjiegi (Eures) fil-Protokoll 31 tal-Ftehim.
               
            
                  (3)
               
               
                  Liechtenstein oriġinarjament irriżerva d-dritt tiegħu li jipparteċipa fil-Eures suġġett għar-riżultati tar-reviżjoni konġunta tal-miżuri tranżitorji fil-qasam tal-moviment liberu tal-persuni kif indikat fil-Protokoll 15 tal-Ftehim.
               
            
                  (4)
               
               
                  Fuqil-bażi tar-reviżjoni konġunta, id-Deċiżjoni tal-Kumitat Konġunt taż-ŻEE Nru 191/1999 tas-17 ta’ Diċembru 1999 (3) introduċiet adattamenti ġodda lis-setturi fl-Annessi V u VIII tal-Ftheim fil-każ ta’ Liechtenstein, li jillimitaw id-dritt li wieħed isir residenti f’Liechtenstein.
               
            
                  (5)
               
               
                  Ir-riżerva fir-rigward tal-parteċipazzjoni ta’ Liechtenstein f’Eures m’għandiex tkompli tapplika.
               
            
                  (6)
               
               
                  Il-Protokoll 31 tal-Ftehim għandu għalhekk jiġi emendat sabiex jippermetti l-parteċipazzjoni ta’ Liechtenstein f’Eures b’effett mill-1 ta’ Jannar 2007,
               
            IDDEĊIEDA KIF ĠEJ:
      Artikolu 1
      L-Artikolu 15(4) tal-Protokoll 31 tal-Ftehim għandu jiġi sostitwit b’dan li ġej:
      
         “4.   Il-Paragrafi 1 sa 3 għandhom japplikaw għal Liechtenstein mill-1 ta’ Jannar 2007.”
      
      Artikolu 2
      Din id-Deċiżjoni għandha tidħol fis-seħħ fil-jum ta’ wara l-aħħar notifika lill-Kumitat Konġunt taż-ŻEE taħt l-Artikolu 103(1) tal-Ftehim (*).
      Għandha tapplika mill-1 ta’ Jannar 2007.
      Artikolu 3
      Din id-Deċiżjoni għandha tiġi ppubblikata fis-Sezzjoni taż-ŻEE u fis-Suppliment taż-ŻEE ta’ Il-Ġurnal Uffiċjali ta’ l-Unjoni Ewropea.
      
         Magħmul fi Brussell, 27 ta’ Ottubru 2006.
         
            
               Għall-Kumitat Konġunt taż-ŻEE
            
            
               Il-President
            
            Oda Helen SLETNES
         
      
      
         (1)  ĠU L 349, 25.11.2004, p. 52.
      
         (2)  ĠU L 58, 27.2.1997, p. 50.
      
         (3)  ĠU L 74, 15.3.2001, p. 29.
      
         (*)  Ebda ħtiġiet kostituzzjonali m’huma indikati.